8 નવેમ્બરના રોજ વડાપ્રધાન નરેન્દ્ર મોદીએ નોટબંધીની ઘોષણા કર્યા બાદ બેન્કોમાં જૂની ચલણી નોટો બદલવવા તથા જમા કરાવવા આવેલા લોકોની મોટી ભીડ જોવા મળી હતી. મોદી સરકારના ઐતિહાસિક નિર્ણયની સૌથી વધુ અસર સામાન્ય લોકો પર જોવા મળી. સામાન્ય લોકોને આ દિવસો દરમિયાન ભોગવવી પડેલી મુશ્કેલીઓ અને મુસીબતોના તો અનેક કિસ્સાઓ સામે આવ્યા છે. પરંતુ પહેલી વાર એક બેન્ક કર્મચારી, કે જે પોતે પણ એક સામાન્ય નાગરિક છે, નોટબંધીના નિર્ણય બાદની પરિસ્થિતિને પોતાની નજરે રજૂ કરવાનો પ્રયાસ કર્યો છે.